آلمانیا-داکی حاکم کوالیسیون پارتی‌لارینین خاریجی سیاست مسئله لری عذره سؤزچولری توریزمین جانلانماسی اوچون تورکییه ایله  آپاریلان دانیشیق‌لارا دستک وئردی.
سوسیال دموکرات پارتیسی‌نین خاریجی سیاست مسئله لری عذره  سؤزچوسو نیلز اشمیت، خیریستیان دموکراتیک بیرلیک پارتیسی‌نین و خیریستیان سوسیال بیرلیک پارتیسی‌نین خاریجی سیاست مسئله لری عذره  سؤزچوسو یورگن هارد ایله عدالت و اینکیشاف پارتیسی‌نین صدر معاوینی جودت ییلماز برلین-ده کئچیریلن بیر ییغینجاقدا گوندمدکی مسئله لری قیمتلندیریبلر.
ییغینجاقدا چیخیش ائدن اشمیت آوروپا بیرلیگی-تورکییه آراسینداکی علاقه‌لرین اینکیشاف ائدجگینه  اومید ائتدیگینی ایفاده  ائدیب. شمید دئییب: "اومید ائدیرم کی، بو یای تورکییه-یه سیاحت ائد بیله‌جه‌یم.  بلکه بیر و یا ایکی ایکی هفته عرضینده  سیاحت ایله باغلی ائدیلن خبردارلیق لاردا بعضی دییشیکلیکلر گؤربیلریک".
خیریستیان دموکراتیک بیرلیک پارتیسی‌نین خاریجی سیاست مسئله لری عذره  سؤزچوسو یورگن هارد ایسه اؤز نؤوبه سینده  آلمانیا ایله تورکییه آراسیندا توریزم ساحه سی ایله باغلی آپاریلان دانیشیق‌لاردا مثبت ایرلیلییشین الده ائدیله‌جگینه اومیدوار اولدوغونو دئییب.
ییغینجاقدا چیخیش ائدن عدالت و اینکیشاف پارتیسی‌نین صدر معاوینی جودت ییلماز دا آوروپا بیرلیگی‌نین دؤنم صدری اولان آلمانیایا اوغورلار آرزولاییب.
ییلماز دئییب: " بو دؤورده آوروپا بیرلیگی-تورکییه موناسیبتلرین داها دا یوکسک سویه‌یه چاتاجاغینا امید ائدیرم".
